Funnamintalismu

Cu funnamintalismu (riliggiusu) si ntennni di sòlitu na forma strema di ntigralismu riliggiusu, ca s'havi quannu un cridenti pritennni ca la propia visioni dû munnu (ntisa 'n senzu anchiu, quinni cumprisu l'aldilati) havi a valiri pi tutti. L'àutri vennu cunziddirati "nfidili" siddu nun adirìscinu a l'ùnica riliggiuni "vera". 

Etimològgicamenti 'funnamintalismu signìfica lu ritornu di na riliggiuni a li sò principi urigginari (veri o prisunti ca sunnu).
Di stu puntu di vista lu funnamintalismu è spissu ligatu â littura diretta di li testi sacri, senza ntèrpriti, fattu cumuni chistu 'n tanti setti prutistanti e cchiù diffusu 'n Italia tra li "Tistimoni di Gèova".

Lu funnamintalismu tenni a èssiri comegghiè ligatu ê tri granni riliggiuni monoteìstichi: Abbraismu, Cristianèsimu, Islam. Ntê riliggiuni basati supra tanti divinitati risulta prisumibbirmenti cchiù fàcili accittari na pluralitati d'idìi e quinni un certu rilativismu culturali.

Pi tanti lu tèrmini funnamintalismu jissi macari applicatu a arcuni tiurìi ecunòmichi (tipicamenti niulibbirìstichi) pi li quali lu mircatu avissi a èssiri l'ùnicu rigulaturi dâ vita suciali.

 Crìtichi 

Lu tèrmini funnamintalismu, comu puru chiddu di ntigralismu, jissi usatu cu prudenza e cu misura. Difficirmenti chiddi a cui veni assignatu un tali tèrmini cuncòrdanu cu tali catalucazzioni, ca fa ntènniri ca l'usu dî tèrmini ntigralismu e funnamintalismu è a li voti un signali dâ prisenza di prufunni diffirenzi culturali tra l'assirvaturi e l'assirvatu.

 Culligamenti sterni 
 Funnamintalismu riliggiusu e paci (sulu 'n talianu)

Catigurìa:Riliggiuni